Referat fra styremøte 10.januar 2012

Tilstede: Wenche, Sissel, Marit, Ingrid (vara for Hanne), Benedicte

**Sak 1 Lovmal**

Alle hundeklubber skal ha likt lovverk underlagt NKK. THK har mottatt lovmalen fra NKK. Denne inneholder lovendringene, samt at enkelte lover er mulig å tilpasse den enkelte klubb. Dette er gjort med kun små endringer for THK, der styret har ansett endringene som hensiktsmessig for klubben. ( Se lovmal på klubbens hjemmeside).

Fra 2013 forlenges fristen for årsmøte til 31.mars. Det blir også 8 ukers varsel før årsmøtet, og 3 ukers frist for å ha årsmeldingen i hende.

**Sak 2 Årsmøte**

Årsmøte avholdes mandag 27.februar 2012 kl 18.00 i klubbhuset ved Grøndalen fotballbane.

Årsmeldingen vil bli gjennomgått, og styret informerer om aktuelle saker gjeldende THK.

Utdeling av premier og diplomer for foregående år. Kaffe og kaker.

**Sak 3 Loddsalg**

THK vil holde loddsalg som tidligere år.

**Sak 4 Kurs/trening vår 2012**

THK ønsker å avholde følgende kurs våren 2012:

Hverdagslydighet for valp, unghund, voksen.

Handlerkurs.

Freestylekurs.

Blodsporkurs.

Med forbehold om eventuelle endringer, at gode instruktører er tilgjengelig, og /eller at enkelte kurs kan bli flyttet til høsten.

Klubben starter hundetreff etter påske. Treffene blir holdt ved flomvollen. Treffene vil være sosial trening for hundene, iblandet hverdagslydighet. Det er mulig å komme med ønsker for hva treffene skal inneholde. Treffene er gratis.

**Sak 5 Uoffisiell agility konkurranse mai/juni 2012**

Medlemmer som er aktive i agility planlegger et eventuelt stevne våren 2012. Dette kommer styret tilbake til.

**Sak 6 Innkjøp**

Styret har vedtatt å kjøpe en ny tunell til agility, da den vi har er meget slitt.

**Sak 7 Eventuelt**

Styret undersøker om det er mulig å gjerde inn klubbens område på Grøndalen. Dette kan være aktuelt da flere medlemmer trener innkalling av unghunder på klubbområdet, og det er ønskelig med et inngjerdet område til dette formålet.

Styret har fått en søknad fra to unge entusiaster innen agility. De har kommet med på rekruttprosjektet til agilitylandslaget. Kursvirksomheten koster ca kr 3000,- pr/person.

De søker om å få dekket halve kursavgiften pr/person. I gjenytelse tilbyr de å holde nybegynnerkurs i agility for ungdom. De skal da ikke ha vederlag for å holde kurset, slik at kursavgiften vil gå uavkortet til THK.

Styret har innvilget søknaden med begrunnelse i at THK ønsker å styrke aktiviteten blant unge medlemmer, og THK fikk i 2011 et bidrag for ungdomsaktivitet fra Trysil kommune.

Hver søker vil motta kr 1500,- i støtte fra THK.

Søkerne er henholdsvis Elin Beate Sæther og Elin Dahl Mikkelsen. Da førstnevntes mor er styremedlem i THK ble søknaden behandlet uten hennes tilstedeværelse.